Sif Atladóttir

Sif Atladóttir (født 15. juli 1985 i Düsseldorf) er en islandsk fotballspiller. Atladóttir, som er frsvarsspiller, spiller for Kristianstads DFF i Damallsvenskan, samt for Islands kvinnelandslag i fotball.

Karriere som klubbspiller 

Atladóttir startet karrieren som spiss, men ble senere omskolert til midtstopper. Hun startet karrieren på Island, men gikk fra Valur til tyske 1. FC Saarbrücken i forbindelse med overgangsvinduet vinteren 2009/10. Etter at Saarbrücken rykket ned, gikk hun i 2011 til svenske Kristianstads DFF.

Landslagskarriere 
Atladóttir spilte sin første kamp for det islandske landslaget 7. mars 2007, da Island tapte 1–2 for Italia. Atladóttir var en del av Islands tropp til EM i 2009 og 2013.

Privat 
Atladóttir er datter av Atli Eðvaldsson, tidligere landslagsspiller, kaptein og trener for Islands herrelandslag i fotball. Hun ble født i Vest-Tyskland da faren spilte profesjonell fotball for Fortuna Düsseldorf.

Atladóttirs bror, Emil Atlason, spiller for KR og Islands U21-lag, mens søsteren Sara Atladóttir har spilt for FH og Islands U17- og U19-lag. Atladóttirs onkel, Jóhannes Eðvaldsson, har spilt for Celtic.

Meritter 
 Úrvalsdeild: 2007, 2008, 2009

Referanser

Eksterne lenker 
 
   «Sif Atladóttir», profil på KSÍs hjemmeside

Islandske damelandslagsspillere i fotball
Spillere under EM i fotball for kvinner 2009
Spillere under EM i fotball for kvinner 2013
Spillere under EM i fotball for kvinner 2017
Spillere under EM i fotball for kvinner 2022